Document ID: 32007D0321

KOMISIJAS LĒMUMS
(2007. gada 2. maijs),
ar ko Apvienoto Karalisti atbrīvo no dažiem pienākumiem attiecībā uz dārzeņu sēklu tirdzniecību saskaņā ar Padomes Direktīvu 2002/55/EK
(izziņots ar dokumenta numuru K(2007) 1836)
(Autentisks ir tikai teksts angļu valodā)
(2007/321/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 13. jūnija Direktīvu 2002/55/EK par dārzeņu sēklu tirdzniecību (1), un jo īpaši tās 49. pantu,
ņemot vērā Apvienotās Karalistes lūgumu,
tā kā:
(1)
Saskaņā ar Direktīvu 2002/55/EK, ievērojot zināmus nosacījumus, Komisija var atbrīvot dalībvalsti no šajā direktīvā noteiktā pienākuma tirgoties ar dārzeņu sēklām.
(2)
Apvienotā Karaliste ir lūgusi atbrīvot to no tās pienākumiem attiecībā uz dažām sugām un apakšsugām.
(3)
Tā kā šo sugu un apakšsugu sēklas parasti Apvienotajā Karalistē netiek pavairotas, un parasta pavairošana attiecas tikai uz dārzeņu pavairošanas un stādāmo materiālu, kas nav sēklas, Apvienotā Karaliste ir jāatbrīvo no dažiem pienākumiem saskaņā ar Direktīvu 2002/55/EK attiecībā uz attiecīgajām sugām un apakšsugām.
(4)
Šajā lēmumā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairošanas materiāla pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Apvienoto Karalisti atbrīvo no pienākuma šādām sugām un apakšsugām piemērot Direktīvu 2002/55/EK, izņemot 2. līdz 20. pantu, 34. panta 1. punktu un 39. pantu.
Allium cepa L.
-
Aggregatum grupa
Šalotes
Allium fistulosum L.
Lielloku sīpoli
Allium sativum L.
Ķiploki
Allium schoenoprasum L.
Maurloki
Rheum rhabarbarum L.
Rabarberi
2. pants
Šis lēmums ir adresēts Apvienotajai Karalistei.
Briselē, 2007. gada 2. maijā

Labels: 3
17
18
6